Marit Hulaas Stubberud

Marit Hulaas Stubberud (født 6. desember 1945 i Oslo ) er en norsk figurspiller, dukke/figurmaker, dramatiker og teaterleder. Hun var kunstnerisk og administrativ leder for Marits Dukketeater 1976-2012. Hulaas Stubberud er forlagsredaktør i Valdisholm Forlag sammen med sin mann Tore Stubberud.
I 1986 utga hun heftet Mitt første dukketeater –tre folkeeventyr, beregnet på barn i barnehage og småskole.


== Utdanning ==
1964/65: Ettårig lavere skolesanglærereksamen ved Musikkonservatoriet i Oslo
1965-69: Cand.mag. ved Universitetet i Oslo : Musikk mellomfag, kunsthistorie grunnfag, teatervitenskap mellomfag.
1969: Halvårs hanskedukketeaterkurs med Arne Mykle på Oslo Nye Teaters dukketeater, som hadde fast dukketeaterscene på Oslo Bymuseum. Dette medførte en lengre opplæringstid og fast ansettelse i teatrets dukketeatergruppe. Kunstnerisk leder og instruktør var skuespiller Kari Sundby. Den tsjekkiske regissøren Karel Hlavaty og den franske regissøren Jean-Loup Temporal hadde regi i flere av dukketeatrets oppsetninger. De ga norsk figurteater uvurderlige kunnskaper om dukkemaking og dukkespill. Hulaas Stubberud har deltatt på sommerkurs i dukkemaking og dukkespill ved Compagnie des Marionnettes Temporal i Paris og ved Deutsches Institut fur Puppenspiel i Bochum med fokus på tråddukker.


== Kunstnerisk virke ==
Marit  Hulaas Stubberud var ansatt som dukkespiller ved Oslo Nye Teaters dukketeater til og med 1973. I 1976 startet hun sitt eget figurteater. Teateret fikk navnet Marits dukketeater, og var et omreisende figurteater for barn.
Marits Dukketeater ønsket å formidle gode fortellinger til barn. For Hulaas Stubberud var selve spillet og kontakten med publikum spesielt viktig.  I figurteatret vektla hun at alle sceniske elementer ble tilpasset en helhet. Dette gjennom bruk av figurer som gis liv gjennom stemme og bevegelser og musikk. Figurteatrets fortryllelse som ligger i at dødt materiale blir scenisk levendegjort, sluttet aldri å fascinere henne i hennes lange kunstneriske virke.
Hulaas Stubberud hadde et nært samarbeid med figurspiller og regissør Kjersti Germeten, som gjennom mange år bidro med innspill og regi.Marits Dukketeater har spilt mest i fylkene rundt Oslofjorden, men turnerte også i Hedmark, Buskerud Trøndelag, Nordland. 
Spillestedene var ofte lagt til bibliotek, barnehager, skoler og kulturhus.
Halaas Stubberud ble engasjert i Den kulturelle skolesekken hvor hun reiste med forestillinger og workshops for barneskoler i Østfold fra 2005 - 2012.
I 1983 var Hulaas Stubberud dukkemaker for Oslo nye dukketeater sin oppsetning Eventyr om rare dyr, og i 1995 var hun dukkespiller i oppsetningen Brødrene Løvehjerte på samme scene. I 1997 ble hennes egenproduserte forestillingen Fyrtøyet, basert på H.C. Andersens eventyr spilt på Oslo nye dukketeater med hele 67 forestillinger.Marits Dukketeater har også spilt to ganger på Den Internasjonale Figurteaterfestivalen i Kristiansand og på Den Internasjonale Figurteaterfestivalen Fri Figur i Oslo  I 1985 representerte hun Norsk Dukketeaterforening (UNIMA-Norge) på Den internasjonal figurteaterfestival i Charleville-Mézières i Frankrike, med forestillingen Snedronningen av H.C. Andersen.


== Undervisning og kursvirksomhet ==
1974-2012 drev hun kursvirksomhet i dukkemaking og spill. Dette var utviklet for ansatte og barn/elever i barnehage, barne/ungdomsskole,  kristne organisasjoner,  Folkeuniversitetet, Den kulturelle skolesekken i Østfold og  Høyskolen i Oslo.
1976-1984 var hun ansatt ved Østerbo, tidligere sentralinstitusjon i Østfold, der hun underviste i bruk av teaterdukker for og sammen med psykisk utviklingshemmede.
1985-1988 var hun ansatt som musikk og formingslærer ved Os skole (Rakkestad). Det kan nevnes spesielt at Dyrenes karneval av Camille Saint-Saëns ble iscenesatt sammen med elever fra sjette klasse, og spilt for foreldre og barn i alle barneskolene i Rakkestad.
1992 og 1997 Ved Akademi for Figurteater i Fredrikstad HiØ underviste hun i hanskedukkespill for studenter på skuespillerlinjen.


== Bibliografi ==
1986 – Mitt første dukketeater : tre folkeeventyr, Valdisholm forlag, Rakkestad (1986)
1999 – Trå fimpen : en dukketeater-kabaret : rim, regler, sanger, Valdisholm forlag, Rakkestad


== NRK TV produksjoner ==
Hulaas Stubberud ble flere ganger engasjert som dukkemaker/dukkespiller av NRK TV både i barn- og voksenprogrammer.
1983: Frokost.tv: To korte dukkespill med dukken Ehe. Dukkespiller Marit Hulaas Stubberud
1985: I programmet Gråsonen med Ole Paus. Dukketeaterspillene Firerbanden og Nikkerne. Dukkemaker/dukkespiller Marit Hulaas Stubberud og dukkespiller Kjell Smidsrød.
1987: Natti-natti. Dukkespillere: Marit Hulaas Stubberud og Kjell Smidsrød. Dukkemaker: Ragnhild Wang 
1992: Huset med det rare i , var en TVserie for barn hvor dukkespillet Harlekin ble vist. Programleder Minken Fossheim. Dukkemaker/dukkespiller Marit Hulaas Stubberud og dukkespiller Birgit Strøm.


== Produksjoner Marits Dukketeater ==
1976: Under epletreet   (eget manus)
1978: Istrollene  (eget manus)
1981: Snedronningen   (H.C. Andersen)
1983: Tommelise  (H.C. Andersen)
1985: Prinsessen som gikk til jordens hjerte  (Regine Normann)
1985: Et hundeeventyr  (eget manus)
1986: Ønskebrønnen  (amerikansk eventyr)
1989: Ole Lukkøye   (H.C. Andersen)
1990: Den vesle høna   (skotsk eventyr)
1993: Manndattera og Kjerringdattera  (Asbjørnsen og Moe)
1996: Fyrtøyet    (H.C. Andersen)
1999: Trå fimpen  (gamle rim og regler og eget manus)
2001: Den nyfødte kalven  (eget manus)
2003: Nå erè Jul igjen  (eget manus)
2005: Den stygge andungen   (H.C. Andersen)
2007: Dukketango  (eget manus)
2010: Askeladden og de gode hjelperne   (Asbjørnsen og Moe)


== Referanser ==


== Eksterne lenker ==
Om Marit Hulaas Stubberud på www.sceneweb.no